Antón García

Antón García  ye un escritor, traductor y críticu asturianu de la Segunda Xeneración del Surdimientu. Fundó les editoriales Tsibros de Frou, Ediciones Trabe y Saltadera. Ye autor d'una obra lliteraria importante que lu convierte nún de los grandes nomes de les lletres asturianes del Surdimientu. Na so obra destaquen los títulos de narrativa El viaxe (1987), Díes de muncho (1998) y Xente tan cerca (2009); y los poemarios Estoiru (1984), Los díes repetíos (1989), Venti poemes (1998) y La mirada aliella (2007). Tamién tradució poemarios como 'Memoria d'outru ríu (1985) y `'Contra la oscuridá', d'Eugenio de Andrade (1988), y coleiciones de cuentos como Los otros feriantes, d'Álvaro Cunqueiro (1999). Otra faceta mui importante de la so trayeutoria ye la d'investigador na lliteratura asturiana, con obres y ediciones como La Xudit, de Xuan González Villar (1990); 'El cuentu asturianu (1860–1936)' (1992); 'El cuentu asturianu tres la guerra' (1998); 'Lliteratura asturiana nel tiempu' (1993); 'Poesía asturiana y traducciones', de Fernán Coronas (1993); 'Cartes a la catedral d'Uviéu y otros poemes', d'Ángeles López Cuesta (1994); 'Obra Poética', de Xuan María Acebal (1995); y 'Obra Asturiana', de Marcos del Torniello (1996). Los artículos y conferencies que foi iguando nestes tres últimes décades sobre lliteratura asturiana axuntólos en dos volúmenes, publicaos nel 2007 y 2011, que tituló 'Xeneraciones y dexeneraciones'. Dirixe amás la revista cultural Campu de los Patos. Amás, ye'l críticu más importante de lliteratura n'asturianu al traviés de les páxines de La Nueva España.

Antón García fue responsable de la Oficina de Política Llingüística del Principáu varios años col últimu gobiernu de Pedro de Silva y dende'l cargu puxó por dalgunos de los más importantes proyeutos en materia de promoción llingüística de la historia autonómica d'Asturies: cursos p'adultos, ayudes a la edición, beques de traducción y investigación, campañes públiques de normalización, encuestes sociollingüístiques (como l'informe Llera Ramo) etc. Cuasi dos décades depués, va ser la so muyer Consuelo Vega la que s'ocupe de la política llingüística, anque yá como direutora xeneral.

La so obra Memoria de Tuña foi reconocida como'l meyor llibru editáu en 2019 pola Tertulia Lliteraria Malory«Memoria de Tuña», d’Antón García, meyor llibru n'asturianu del añu 2019 pa la Tertulia Malory  formientu.com Consultao'l 06.09.2020

 Obres 

 Narrativa 
El viaxe (1987)
El pelegrín valiente (1993)
Díes de muncho (1998)
Xente tan cerca (2009)  saltadera.com Consultao'l 16.05.2017
Crónica de la lluz y la solombra (2015)
Memoria de Tuña (2020)

 Poesía 
Estoríu (1984)
Los díes repetíos (1989)
Venti poemes (1998)
La mirada aliella (2007)

 Traducciones 
Memoria d'outru ríu. Eugenio de Andrade (1985)
Contra la oscuridá. Eugenio de Andrade (1988)
Cuentatrapos. Víctor Carbajal (1989)
Los otros feriantes. Álvaro Cunqueiro (1999)

 Estudios y ediciones 
La Xudit. Xuan González Villar (1990)
El cuentu asturianu. (1860 - 1936). (1992)
El cuentu asturianu tres la guerra. (1998)
Del centru a la periferia. (1993) (autor xunto a Consuelo Vega)
Lliteratura asturiana nel tiempu. (1993)
Poesía asturiana y traducciones. Fernán Coronas. (1993)
Cartes a la catedral d'Uviéu y otros poemes. Ángeles López Cuesta (1994)
Obra Poética. Xuan María Acebal. (1995)
Obra Asturiana. Marcos del Torniello. (1996)

 Referencies 

 Enllaces esternos 

Categoría:Escritores d'Asturies
Categoría:Escritores n'asturianu
Categoría:Traductores al asturianu
Categoría:Persones de Tinéu
Categoría:Alumnáu de la Universidá d'Uviéu